Адыгабзэм ифразеолизмэхэм япчъагъэ минипшI пчъагъэ мэхъу. Ахэмэ лъэпкъым итарихъ, иопыт, ифилософие, идин еплъыкIэхэр къащэлъагъох. Ащ дакIоу фразеологиер жабзэм икультурэ зыкъегъэIэтыгъэнымкIэ амалышхоу щыт. Фразеологизмэхэм тижабзэ эмоциональнэу, образнэу, псыхьагъэу къашIы, лъэпкъыбзэм инэшэнэ-гъэпсыкIэхэр къагъэлъагъо. Арышъ, адыгабзэм игущыIэ зэхэтыкIэ хэхъоныгъэ егъэшIыгъэнымкIэ ыкIи гъэбаигъэнхэмкIэ фразеологие гущыIалъэхэм мэхьанэшхо яI.